ΓΡΑΠΤΗ ΕΡΩΤΗΣΗ P-1689/99

υποβολή: Umberto Bossi (TDI) προς την Επιτροπή

(20 Σεπτεμβρίου 1999)

Θέμα: Παραγωγή γάλακτος

Τον παρελθόντα Ιούλιο η Ιταλία γνωστοποίησε σε αγοραστές και παραγωγούς τις εισφορές γάλακτος βάσει του κανονισμού ΕΟΚ 3950/92(1) για τα έτη 95/96 και 96/97. Οπολογισμός των εισφορών βασίσθηκε στα στοιχεία παραγωγής γάλακτος που τροποποιήθηκαν κατ' εφαρμογήν του νόμου 5/98 και είναι διαφορετικά από εκείνα που ανακοινώθηκαν στην ΕΕ, καθώς και στην εξαίρεση των ποσοστώσεων οικονομικών περιοχών

που προσδιορίζονται στις προτεραιότητες αποζημίωσης που έχει ήδη ακυρώσει το ιταλικό Συνταγματικό Δικαστήριο. Ο νόμος 118/99 εδάφιο 17 επιβάλλει στους αγοραστές γάλακτος την πιστοποίηση των νέων στοιχείων παραγωγής τα οποία διαφέρουν από εκείνα που κάποτε είχε προσυπογράψει και ο παραγωγός και είναι καταχωρημένα στα λογιστικά του αγοραστή και του παραγωγού. Οι τροποποιηθείσες ποσότητεςπερβαίνουν τους 500.000 tn.

Υπό το πρίσμα των ανωτέρω ερωτάται η Επιτροπή:

1. Δεδομένου ότι το σύνολο των αγοραστών αρνήθηκε να τροποποιήσει τα στοιχεία που είχε εν καιρώ προσυγράψει, η αντιστάθμιση που εφαρμόσθηκε στα νέα στοιχεία πουπέδειξαν οι ιταλικές αρχές είναι αξιόπιστα και νομικώς συνεπώς ώστε να δεσμεύει τον παραγωγό στην πληρωμή της εισφοράς;

2. Εντός της προθεσμίας που καθόρισε ο νόμος 118/99 δεν έχουν καταβληθεί από τους αγοραστές τα ποσά των εισφορών ούτε οι προβλεπόμενες δόσεις. Είναι νόμιμο να κατακρατούν ακόμη οι αγοραστές γάλακτος ποσά από το 1995 και έπειτα βάσει μιας ήδη γνωστοποιημένης εισφοράς;

3. Πώς συμβιβάζεται με τους ισχύοντες κανονισμούς το γεγονός ότιφίστανται ολόκληρες οικονομικές περιοχές όπου όλοι αδιακρίτως οι παραγωγοί εξαιρούνται από την εφαρμογή του καθεστώτος χάρις στον εθνικό νόμο;

4. Τα πρόσωπα που δραστηριοποιούνται στις εν λόγω περιοχές και που ζητούν παρεμβάσεις στήριξης εκ μέρους της νωσης πρέπει να αποδεικνύουν, όπως οι άλλοι, ότι έχουν τηρήσει τους κανόνες της και ότι πραγματοποιούν παρεμβάσεις σεβόμενες τις κοινοτικές στρατηγικές;

5. Με ποιο τρόπο προτίθενται να αντιμετωπίσουν τα κοινοτικά όργανα ελέγχου καταφανείς διαφορές μεταξύ των λογιστικών και φορολογικών στοιχείων και εκείνων βάσει των οποίων πραγματοποιήθηκε η εισφορά;

(1) ΕΕ L 405 της 31.12.1992, σελ. 1.

Απάντηση του κ. Fischler εξ ονόματος της Επιτροπής

(19 Οκτωβρίου 1999)

Η διαχείριση των γαλακτοκομικών ποσοστώσεων στην Ιταλία και η είσπραξη της συμπληρωματικής εισφοράς σε περίπτωσηπέρβαση των ποσοστώσεων αυτών οδήγησε στο παρελθόν σε πολυάριθμες δυσκολίες και καταγγελίες, που είχαν σαν αποτέλεσμα να πραγματοποιηθούν διάφορες έρευνες από τα κοινοτικά όργανα και στη δημιουργία από την Ιταλία μιας επιτροπής εγγύησης για τις γαλακτοκομικές ποσοστώσεις «commissione di garanzia quote latte». Η επιτροπή αυτή εξέτασε μία προς μία τις ποσότητες αναφοράς όλων των παραγωγών. Τα αποτελέσματα των εργασιών αυτών, που περατώθηκαν το 1999, διαβιβάστηκαν στην Επιτροπή. Στη συνέχεια των εργασιών αυτών, η Επιτροπή διαπίστωσε ότι η κατάσταση των μεμονωμένων ποσοτήτων αναφοράς είχε διαλευκανθεί στο σύνολό της. Οι ενδεχόμενες ειδικές διαφορές που θα πρέπει ακόμα να επιλυθούν, εμπίπτουν στην αρμοδιότητα των ιταλικών δικαστηρίων.

Ούτως εχόντων των πραγμάτων, οι απαντήσεις στις ερωτήσεις είναι οι εξής:

1. Η Επιτροπή αναμένει τα λεπτομερή στοιχεία που αφορούν την ολοκλήρωση των διαδικασιών ανάκτησης, που προκύπτουν από την προαναφερθείσα έρευνα.

2. Εναπόκειται στις ιταλικές αρχές να εισπράξουν τα οφειλόμενα ποσά από τους αγοραστές (τα γαλακτοκομεία), τα οποία με τη σειρά τους πρέπει να ανακτήσουν τα ποσά αυτά από τους παραγωγούς.

3. Η ευρωπαϊκή ρύθμιση εφαρμόζεται σε όλες τις περιοχές της Ιταλίας. Ωστόσο, η Επιτροπή κρίνει ότι είναι τελείως νόμιμο και σύμφωνο προς την εν λόγω ρύθμιση να προβλεφθούν, βάσει αντικειμενικών κριτηρίων, κατηγορίες παραγωγών που έχουν προτεραιότητα και που μπορούν να τύχουν ευνοϊκότερης μεταχείρισης κατά την αντιστάθμιση στο τέλος της γαλακτοκομικής περιόδου. Το γεγονός ότι ένας παραγωγός βρίσκεται σε μία μειονεκτική περιοχή αποτελεί ένα έγκυρο αντικειμενικό κριτήριο. Αυτό έχει κυρίως ως στόχο να αποφευχθεί μία ακόμη μεγαλύτερη μείωση της παραγωγής στις περιοχές που είναι ήδη οι πλέον μειονεκτικές.

4. Ναι.

5. Η Επιτροπή παρακολουθεί στενά την κατάσταση στην Ιταλία και παρενέβη ήδη επανειλημμένως, κυρίως μέσω της διαδικασίας επί παραβάσει και αυτής της εκκαθάρισης των λογαριασμών.